cyanic-selkie/wikianc huggingface dataset:
Pedius (bille)
Systematisk inndeling
Slekten blir ofte betraktet som en underslekt av Pterostichus.
Tamboril
Tamboril er en kommune i delstaten Ceará i nordøstregionen av Brasil.
Zou Kai
Zou Kai (født 25. februar 1988) er en kinesisk turner som konkurrerer i apparatturn. Han representerte Kina under Sommer-OL 2008 i Beijing, der han ble olympisk mester i mangekamp lag, frittstående og svingstang.
I verdensmesterskapet i turn i 2009 i London vant han gull i svingstang og tok sølv i frittstående.
I verdensmesterskapet i turn i 2011 i Tokyo vant han gull i svingstang, tok sølv i frittstående og var med på det kinesiske laget som tok gull i mangekamp lag.
Geitvikke
Geitvikke (Galega officinalis) er en flerårig urt i erteblomstfamilien.
Den har en nesten buskaktig vekst med rikt forgrenete stengler og blir 30–120 cm høy. Stengelen er hul, og både stengelen og bladene er glatte. Bladene er ulikefinnete med 5–8 par småblad som er smalt lansettformede og ofte har en spiss. Akselbladene er lansettformede og grønne. Blomsterstanden er en langstilket, opprett klase fra bladhjørnene og har ikke kjertelhår. Blomstene er 10–15 mm lange og hvite eller lyst fiolette med fiolette årer. Blomstringstida er i juli–august. Belgen er opprett, brun, glatt, 20–50 mm lang og innsnevret mellom frøene.
Arten vokser i fuktig eng og på elvebredder. Den naturlige utbredelsen omfatter Mellom- og Sør-Europa, Nordvest-Afrika og Asia østover til Pakistan. Den er forvillet i Nord-Amerika og er blitt en invasiv art der. Det finnes også forvillede bestander i tempererte deler av Sør-Amerika. I Norge er arten en sjelden gang blitt funnet på ballastjord og tømmerterminaler. I Fremmedartslista 2018 er den kategorisert som ingen kjent risiko.
Geitvikke er kjent som medisinplante siden middelalderen, særlig for sine blodsukkerregulerende egenskaper, og dermed lindrende effekt på diabetes. Virkningen skyldes alkaloidet galegin, som er kjemisk beslektet med diabetesmedisinen metformin. Slektsnavnet Galega kommer fra gresk gala, «melk» og agein, «drive» og viser til at planten stimulerer melkeproduksjonen både hos husdyr og ammende mødre. Geitvikke blir dyrket som prydplante og blir også brukt som fôrplante, men den smaker vondt og er giftig for storfe og hester.
Yang Wei (turner)
Yang Wei (født 8. februar 1980) er en kinesisk turner som konkurrerer i apparatturn. Han representerte Kina under Sommer-OL 2008 i Beijing, der han ble olympisk mester i mangekamp lag og mangekamp individuelt, samt sølv i ringer. Han har også gull fra mangekamp lag under Sommer-OL 2000 samt sølv i mangekamp individuelt fra samme mesterskap.
Nils Heyerdahl
Nils Kristian Heyerdahl (født 11. april 1941 i Oslo) er en norsk idéhistoriker og redaktør, best kjent som programleder i NRK.
Etter examen artium 1959 ble han i 1972 mag.art. i idéhistorie ved Universitetet i Oslo, med en avhandling om den franske filosofen Blaise Pascal (1623–1662) og skeptisismen. Fra 1972 til 1977 fortsatte han ved universitetet som foreleser, skribent og forsker med stipend fra Norges allmennvitenskapelige forskningsråd. Heyerdahl var redaksjonssekretær i "Frisprog" 1967-68 og forlagsredaktør i St. Olav Forlag 1968-74. Han har oversatt en rekke fagbøker, blant annet Isaiah Berlins biografi om Marx, Thomas Aquinas: "Om væren og vesen" og av samme forfatter "Teologisk håndbok". Han har redigert og utgitt Aasmund Brynildsens etterlatte skrifter. Fra 1967 til 1972 var han medredaktør i det liberalt konservative Minervas Kvartalsskrift.
Fra 1979 var han fast tilknyttet Norsk rikskringkastings opplysningsavdeling i NRK Radio. Der var han blant annet programleder i Verdt å vite og Kulturmagasinet og var med å grunnlegge radiodokumentarredaksjonen. Han var styreformann i Norsk filminstitutt fra 1984 til 1987. I 1986 mottok han Lytterprisen fra Riksmålsforbundet «for bruk av fremragende språk i radio og fjernsyn».
Den europeiske standardiseringsorganisasjon
Den europeiske standardiseringsorganisasjon, fransk Comité européen de normalisation (CEN), er en felleseuropeisk standardiseringsorganisasjon som per januar 2014 består av 33 medlemsland, og har hovedkontor i Brussel. Norges medlem i CEN er Standard Norge.
Nils Heyerdahl
Heyerdahl er sønn av ingeniøren og juristen Kristian August Aagaard Heyerdahl (1892–1991) og Helga Wiik (1905–76). Han er gift med NRK-medarbeideren Jorunn Hope (1946) og far til programlederen Hasse Hope (født 1986). Se Heyerdahl for mer om farsslekta.
Joel Miller
Joel Miller (født 15. desember 1988) er en britisk volleyballspiller. Han representerte landet sitt under Sommer-OL 2012 i London, der han endte på 11.-plass med det britiske landslaget.
Sporløs
Sporløs er en norsk dokusåpe som gikk på TV 2 fra 2010 til 2014, og igjen fra 2019. Programmet hadde som formål å hjelpe personer med å lete etter tapte slektninger og familiemedlemmer. Første sesong ble ledet av Sturla Berg-Johansen, mens Øyvind Fjeldheim var hans medhjelper. Silje Stang tok over som programleder i sesong to. Våren 2019 begynte den sjette sesongen på TV2, med Geir Fredriksen som programleder. Første episode begynte 13. mars 2019.
Programmet har blitt sammenlignet med NRKs Tore på sporet.
Under Gullruten 2021 ble serien nominert i klassen beste dokusåpe.
Andre versjoner
En dansk versjon av programmet har gått siden 1999. Det har også vært sendt en svensk versjon. Det Finnes også en britisk (2011), en australsk og en amerikansk versjon (2016) som heter Long Lost Family. I tillegg finnes det også en tysk versjon ved navn Spoorloos.
Sesong 2
I sesong tok Silje Stang over for Sturla som programleder. Sesongstart var 25. januar 2011
Sesong 3
Silje Stang var igjen programleder, og sesongstart var 13. september 2011.
Sesong 4
Silje Stang var igjen programleder, og sesongstart var 23. oktober 2012.
.32 H&R Magnum
.32 H&R Magnum er en patron utviklet i 1984 av Harrington & Richardson og Federal Cartridge for bruk i revolvere. Patronen ble laget ved å forlenge .32 S&W Long hylsen med 3,93mm.
Sporløs
Sesong 5
Silje Stang var igjen programleder, og sesongenstart var 11. november 2014.
.32 H&R Magnum
Revolvere kamret i .32 H&R Magnum kan også bruke .32 S&W og .32 S&W Long patroner.
.32 H&R Magnum patronen er vesentlig kraftigere enn andre .32 patroner, og egner seg til jakt på småvilt i de land som tillater det. Høy hastighet og lett kule gir en flat kulebane og lite rekyl. Yteevnen er omtrent det samme som .38 Special, men på grunn av mindre kaliber kan små revolvere som tar 5 stk .38 Special patroner ta 6 stk .32 H&R Magnum og allikevel ha tilnærmet samme effekt.
Ingfrid
Ingfrid er en variant av kvinnenavnet Ingrid, som er dannet av de norrøne ordene ingwia, «dedikert til Ing», og friðr, «skjønnhet».
Utbredelse
Tabellen nedenfor gir en detaljert oversikt over populariteten til fornavnet Ingfrid i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Pål Kristian Økland
Etter fem sesonger for MK meldte Økland overgang til.
Friluftsklubben i Oslo
Friluftsklubben i Oslo er en forening som har til formål å fremme friluftsliv. Klubben arrangerer turer som er åpne for alle. De fleste turene er dagsturer i skogene rundt hovedstaden. Det arrangeres også lengre turer i andre områder som Skrimfjell, Sunnmørsalpene, Rondane og Jotunheimen. Turer går hele året og nær hver helg. Friluftsklubben har omfattende hyttedrift. Friluftsklubben er en helt upolitisk og selvstendig organisasjon og er ikke tilsluttet Skiforeningen eller Den Norske Turistforening. Klubben utgir bladet Friluft. Foreningen mottar ingen offentlig støtte. I motsetning til Den Norske Turistforening og Skiforeningen drives Friluftsklubben 100 % på dugnad. Alt arbeid for klubben er pro bono det vil si at ingen får lønn eller honorar for noe de bidrar med i klubben.
Medlemsmøter
Til klubbens medlemsmøter inviteres ofte spennende foredragsholdere som foredrar om ulike aspekter ved friluftsliv, også utover nordmarka. En har hatt foredrag om bestiging av Kilimanjaro, Arne Hjeltnes har holdt foredrag om Gutta på tur og Ragnar «prikken» Lien har fortalt om skitur til nordpolen.
Hytter
Friluftsklubben driver følgende hytter i Oslomarka:
I tillegg driver Friluftsklubben vaffelservering på Smedmyrkoia 11–16 hver søndag i skisesongen (i 2008 fra 27. januar til 9. mars). Fra Skansebakken i Sørkedalen er det ca. 5 km til Smedmyrkoia. Smedmyrkoia er derfor et yndet mål for småbarnsfamilier på søndager.
Historie
Friluftsklubben har sitt utspring i Ungdomsgruppa i Oslo og Omegn Turistforening (OOT). Ungdomsgruppa hadde en øvre aldersgrense og medlemmer som passerte denne grensen etablerte den eksklusive foreningen U+ som var en moderat suksess. U+ ble lagt ned og Friluftsklubben ble stiftet 5. juni 2000. Friluftsklubben er blitt en suksess.
Friluftsklubben i Oslo har ikke noen sammenheng med den tidligere Friluftsklubben, utover at de begge er opptatt av å fremme friluftsliv i Oslomarka.
Christopher Lamont
Christopher Lamont (født 7. desember 1982) er en britisk volleyballspiller. Han representerte landet sitt under Sommer-OL 2012 i London, der han endte på 11.-plass med det britiske landslaget.
William Lockwood
William Lockwood (født 13. mai 1988) er en australsk roer, som spesialiserer seg i firerbåt. Han representerte landet sitt under Sommer-OL 2012 i London, der han tok sølv i firer uten styrmann.
Jesu Kristi kirke av siste dagers hellige
Jesu Kristi kirke av siste dagers hellige er den største kirken i De siste dagers hellige (mormonerne). Den kalles noen ganger Utah-kirken eller Hovedkirken for å skille den fra andre kirker av De siste dagers hellige, som har en annen lære. Det er en restorianistisk bevegelse, som betrakter seg som en videreføring av den lære som ble grunnlagt av Jesus Kristus. Trossamfunnet har sitt hovedkontor i Salt Lake City i Utah, og har etablert menigheter (engelsk wards), og har templer over hele verden. Trossamfunnet har over 83,000 misjonærer over hele verden, og har mer enn 15 millioner medlemmer, og er ifølge National Council of Churches det fjerde største kristne trossamfunnet i USA. Jesu Kristi kirke av siste dagers hellige er det største trossamfunnet med opprinnelse i USA, og er også den største trosretningen i bevegelsen De siste dagers hellige, startet av Joseph Smith i en religiøs vekkelstid kjent som den andre store vekkelsen.
I Norge teller kirkens tilhengere omkring 4,600 personer. Jesu Kristi kirke av siste dagers hellige i Norge er medlem i Samarbeidsrådet for tros- og livssynssamfunn.
Historie
Jesu Kristi kirke av siste dagers helliges historie blir ofte inndelt i tre æraer: 1) Den tidlige fasen av bevegelsens historie, i Joseph Smiths levetid, som også er felles med andre grener av trossamfunn innen De siste dagers hellige, 2) en «pioneræra» under ledelse av Brigham Young og hans etterfølgere i det 19. århundre, og 3) en æra i nyere tid, som startet i det 20. århundre, kort tid etter at Utah fikk status som delstat.
Begynnelsen
Kirkens opprinnelse spores tilbake til Joseph Smith og det samfunnet han grunnla i 1830, i delstaten New York, der han virket som profet. Under hans ledelse bygde samfunnet først et tempel i Kirtland, Ohio, men ble drevet ut, og så ett til i Nauvoo i Illinois. Joseph Smith og hans bror Hyrum Smith ble myrdet i 1844 mens de satt i varetekt i påvente av en rettssak.
Pioneræraen
Etter begge brødrenes død, fulgte de fleste medlemmene Brigham Young. Vanskelighetene fortsatte, og de fleste av kirkens medlemmer forlot Illinois og dro over Mississippi til det som nå er Utah, før området var fullt ut anerkjent som en del av Statene. Rent faktisk var området meksikansk og dermed utenfor Statens jurisdiksjon. En rekke mennesker, iblant dem flere skandinaviske konvertitter, la derved ut på en strabasiøs ferd i en strekning så lang som 1600 km. Disse personene er kjent som mormonernes pionérer. Omfanget av denne ferden, samt det store antallet mennesker som reiste til saltsjødalen er unikt i USAs historie. Mange kom rett fra en lang sjøreise fra land i Europa, før de satte i marsj over prærien. I Utah slo de seg ned og begynte å kolonisere området. I 1848 ble Young offisielt anerkjent som den nye lederen av Kirken etter Smith. I 1850 ble landområdet en del av USA som følge av slutten av krigen mot Mexico. Young ble i begynnelsen utnevnt til guvernør av regjeringen i Washington, men dette ble ikke varig. Som en del av den naturlige ekspansjonen av USA fra østkysten mot vest, slo også personer som ikke tilhørte kirken seg ned i området.
I årene som fulgte utvandret flere av kirkens medlemmer til vesten, samt en stor strøm av konvertitter som kom fra England og Skandinavia. De dannet kolonier over et stort område, helt fra Canada til Mexico. Et mindretall av kirkens medlemmer praktiserte på den tiden polygami, som man betraktet som innstiftet av Smith etter at han mottok en åpenbaring.
Brigham Young er en av de mest kjente polygamistene i kirkens tidligste tid, med sine 55 hustruer. Han hadde mellom 51 og 66 barn (Flere kilder foreslår 57).
Young døde i 1877, og i 1880 ble John Taylor anerkjent som den tredje profet. Han døde i 1887 mens han var på flukt på grunn av statlig press mot flerkoneri, og ble etterfulgt av Wilford Woodruff. I 1890 ble kirken, av forskjellige lovbestemmelser, tvunget til å legge frem en offentlig bekjennelse om at polygami skulle bli avskaffet. Samme år ble det bekjentgjort at det var forbudt i Kirken. I dag vil personer som praktiserer polygami, bli utstøtt.
I nyere tid
Kirken blir av mange andre fremdeles ikke akseptert som kristen, bl.a. fordi den forkaster den vanlige treenighetslæren og trosbekjennelsene (Faderen, Sønnen og Den hellige ånd regnes som tre adskilte personer, men i én guddom).
Kirken har i dag ca. 15 millioner medlemmer og over 80,000 misjonærer i hele verden. De benytter seg av Bibelen og oversettelser av Mormons Bok, som er utgitt på over 100 språk. Kirken opplevde en sterk vekst, og var en stund kjent som en av de raskest voksende religionene i USA. Veksten begynte å stagnere på slutten av 1990-tallet. Årsakene til dette er sammensatte. En av årsakene er utbredelsen av internett, og den eksponensielt økende tilgangen til materiale som er kritisk mot kirken. Kirkens nylig avgåtte historiker, Marlin K. Jensen, uttalte tidligere i år til media, at kirken i disse dager opplever et frafall blant sine aktive medlemmer som ikke har vært større siden Kirtland-dagene. Kirken fikk i 2011 følgende antall nye medlemmer: 119,917 barn som ble døpt inn i kirken fra familier som allerede var medlemmer, og 281,312 nye konvertitter. Det primære vekstområdet for kirken idag er land i den tredje verden. Når man er døpt, telles man frem til man fyller 110 år, såfremt man ikke selv melder seg ut, eller blir rapportert som avdød. Hvis man sammenligner med Jehovas vitner og Syvende Dags Adventister, har disse passert LDS-kirken i vekst og retensjon av medlemmer for noen tiår siden, og i tillegg regner de ikke folk for medlemmer av sine respektive kirkesamfunn såfremt de ikke er aktive.
Lære
Kirken regner fire bøker som hellig skrift: Bibelen, Mormons bok, Lære og pakter og Den kostelige perle.
Kirken har et dokument som kalles Trosartiklene, og som beskriver kirkens grunnleggende lære. Det ble skrevet av Joseph Smith til redaktøren i avisen Chicago Democrat, John Wentworth, som et svar på hva Kirkens medlemmer trodde på. Brevet ble kjent under Wentworth-brevet og ble første gang offentliggjort i Times and Seasons i mars 1842. Den 10. oktober 1880 ble Trosartiklene, ved medlemmenes stemmegivning, formelt godkjent som hellig skrift og ble tatt inn i Den kostelige perle.
Ifølge kirkens teologi er Gud Fader, Jesus Kristus og Den hellige ånd tre adskilte og forskjellige personligheter og guder som tilsammen utgjør Guddommen. Alle de tre medlemmene av Guddommen er evige og like i guddommelighet, men de spiller noe forskjellige roller. De tror at Faderen, Sønnen og Den hellige ånd er tre adskilte personer og guder, men at de er ett i mål og mening.
Mormonerne anerkjenner en form for treenighet mellom Faderen, Sønnen og Den hellige ånd, da de anser dem som én i hensikt, men de er tre separate guddommer. Mormonismens treenighetsperspektiv er imidlertid uforrenelig med det som er vedtatt i de oldkirkelige trosbekjennelsene, altså den apostoliske-, nikenske- og athanasianske trosbekjennelsen.
De tror at Jesus Kristus var Det gamle testamentets Jehova, Israels Gud. Faderen har gitt ham all makt i himmelen og jorden. Han er Guds enbårne sønn og handler på vegne av Faderen som skaper, frelser og dommer. Mens Den hellige ånd er uten legeme, er Gud og Jesus ånder med legeme. Det vil si at åndene eller de åndelige legemene til Gud og Jesus er kledd i legemer av skinn og ben. "Faderen har et legeme av kjøtt og ben like følbart som menneskets – Sønnen likeså – men Den Hellige Ånd har ikke et legeme av kjøtt og ben, men er en Ånd i persons skikkelse. Var det ikke slik, kunne Den Hellige Ånd ikke bo i oss" (Lære & pakter 130:22).
Alle menneskers ånder er evig-tilværende vesener som har eksistert i en førjordisk tilværelse, og gjennom det jordiske livet gjennomgår en utvikling som fortsetter etter døden i den kommende. Døden er en adskillelse av den fysiske kroppen som dør, og ånden som fortsetter å leve videre. Ånden til dem som har levd rettferdig går til en del av åndeverdenen der de får del i fred og lykke — paradis, mens de som har gjort ondt på jorden, vil gå til deres del av dødsriket, som er et slags åndelig fengsel. Så kommer Dommens dag, når alle skal stå til ansvar, og få sin dom, hvorved deres arv i evigheten bestemmes.
Det vil være ulike grader av herlighet og frelse i det neste liv. Her kan man bli belønnet på tre forskjellige måter, eller man kan gå fortapt. Det celestiale riket er den høyeste herlighet av tre riker i himmelens rike, og sammenlignes med solens glans; det terrestriale riket er det midterste, og sammenlignes med månens glans; det telestiale riket er det laveste i herlighet, og sammenlignes med stjernenes glans. De begrunner dette med 1. Kor. 15. kapittel. En liten gruppe mennesker vil gjennom sine valg og handlinger dømme seg selv til evig fortapelse.
Ifølge Utah-kirkens lære forkynnes evangeliet også for de avdøde, og det praktiseres derfor stedfortredende dåp og begavelser for individer, og beseglinger av ektepar og familier. Beseglinger er handlinger som fører menneskers slektskap videre i evigheten: Ekteskap kan besegles for tid og evighet, og barn kan besegles til sine foreldre (se 1 Kor. 15:29 og 1 Pet. 4:6).
Ifølge Mormons bok (hvorfra kirkens binavn, “mormonere”) reiste noen fra Israel i forbindelse med Jerusalems fall for babylonerne, og som slo seg ned i Amerika. Sivilisasjonen hadde sine profeter og ledere som virket i tiden omkring 600 f.Kr. til 400 e.Kr. Boken har fått sitt navn etter Mormon, en av de siste av disse fordums profeter. Det fortelles videre om Jesu Kristi misjon og hans gjerninger blant folket i Amerika som fant sted en tid etter hans oppstandelse.
Struktur
Internasjonalt ledes kirken av profeten og hans to rådgivere, som utgjør kirkens presidentskap, og De tolv apostlers råd. Den av de tolv apostlene som har lengst ansiennitet kalles seniorapostel, og vanligvis er det han som blir den neste profet.
De lokale forsamlingene legges vanligvis til søndag, da det holdes et møte med forskjellige innslag. Noen aktiviteter på møtene er spesielt tilrettelagt for barn. Hovedmøtet inneholder gjerne også nattverdsfeiring. Familier pleier å bruke en spesiell dag i uken til religiøse studier, som kalles Familiens hjemmeaften.
Kritiske røster
Kritikk mot Jesu Kristi kirke av siste dagers hellige kan deles i 3 kategorier: De fleste forskere på feltet, med både kristen og jødisk bakgrunn, anser ikke historiene om Mormon og hans sønn Moroni, samt de gamle folkeslagene nephittene og lamanittene som reelle. De mener det ikke finnes beviser på Mormons Boks sannhet når det gjelder arkeologi, metallurgi, biologi og genetikk. Arkeologer som tilhører kirken har imidlertid forsket på området for å finne bekreftelser på bokens innhold, men har så langt ikke funnet bevis som uavhengige vitenskapsmenn anser som gode. Smithsonian Institution i Washington ser ikke på Mormons Bok som et historisk dokument, og mener boken er ren fiksjon. De mange særegne læresetningene til De siste dagers hellige har ført til at de er blitt kritisert av andre kristne. En del ser dem heller ikke som egentlige kristne. Det blir henvist til Paulus' brev til galaterne 1:6-9, som fordømmer framtidige engler som eventuelt skulle komme og forkynne «et annet evangelium». Noen anser De siste dagers hellige som en del av det man kaller nyreligiøsitet. Kirken hevder selv å ikke forkynne et annet evangelium slik Gal. 1:6-9 forbyr, men enda et annet testamente om at Jesus virkelig er Kristus, Messias.
De siste dagers hellige har også blitt anklaget for de rasistiske synspunkter som en del av den opprinnelige læren fra 1800-tallet. Brigham Young, den andre presidenten av kirken, og en av de mest innflytelsesrike og siterte personlighetene i kirkens historie, sa «hvis en hvit mann blander sitt blod eller sæd med en farget, så skal han under Guds lov bli drept på stedet. Slik vil det alltid være».
Kirken lærer at «Kains merke», som han fikk av Herren etter å myrdet sin bror Abel, var mørkere hud. De var forbannet fordi de ikke ville adlyde Herren. En av tekstene det er blitt reagert på, er 2 Nephi 5:21, der det står at tegnet på deres forbannelse (den mørke huden), ville bli fjernet dersom de omvendte seg til Herren. «Og på grunn av deres misgjerninger hadde han latt forbannelsen komme over dem, ja, en svart forbannelse. For se, de hadde forherdet sine hjerter mot ham, så de var blitt som flint. Derfor, da de var hvite og overmåte skjønne og tiltalende, lot Gud Herren dem få en mørk hud ...» (2 Nephi 5:21).
Kirken tillot ikke svarte i ordinerte stillinger før 1978. Kirken var da under sterkt press fra den Føderale amerikanske regjeringen, og sto i fare for å miste sitt skattefritak som veldedig organisasjon. Samtidig nektet flere svarte atleter å delta i idrettsarrangemet sammen med kirkens universitet Bringham Young University.
Mormonere står bak mange selskaper som benytter den kontroversielle forretningsmodellen Multi-level marketing. Blant de mest kjente av disse er Nu Skin Enterprises, Asea, Innerlight, doTerra, Young Living, MonaVie, XanGo, Kyäni og Morinda.
Menigheter i Norge
De første misjonærene kom til Norge i 1851 og døpte det første medlemmet i Risør samme år. De første menighetene i Norge ble organisert i Risør, Brevik og Fredrikstad i 1852. Men etter dissenterloven måtte menighetene ha myndighetenes tillatelse til å utføre dåp og nattverd. De måtte også være godkjent som «kristne dissentere». Menighetene hadde ikke fått denne godkjennelsen tross mange søknader, og ble av Høyesterett i 1853 erklært for ikke-kristen. Den er i dag registrert som trossamfunn, men blir av mange andre fremdeles ikke akseptert som kristen.
Det er ca. 4500 medlemmer her i landet. Kirken har menigheter i alle landsdeler og har også flere kirkebygg.
Høsten 1992 fikk de et kirkebygg i Sandviksveien 206, like ved Sandvika.
The World Today
The World Today («verden i dag») er navnet på to nyhetsprogrammer med fokus på utenriksstoff, begge fra BBC:
.38 S&W
.38 S&W (.38 Smith & Wesson) er en patron for revolver utviklet av Smith & Wesson i 1887.
I 1922 ble den modifisert av det britiske forsvaret og kalt .380" Revolver Mk I (kommersielt kjent som .38/200) for bruk i .38 kaliber Enfield No.2 revolvere som overtok etter den større Webley revolveren i kaliber .455 Webley. Colt kamret også revolvere i .38 S&W men kalte patronen «.38 Colt New Police».
.380" Revolver Mk II
I Britisk tjeneste oppstod det en del tvil om kulen i Mk I patronen, en rundneset kule av mykt bly, var lovlig eller falt inn under definisjonen ekspanderende prosjektil. Mk I ble derfor byttet ut med .380" Revolver Mk II, som brukte en konisk 178 grains helmantlet kule. Denne ladningen viste seg og være mindre effektiv, men holdt seg på rett side av folkeretten.
Mary Killman
Mary Killman (født 9. april 1991) er en amerikansk synkronsvømmer. Hun representerte landet sitt under Sommer-OL 2012 i London, der hun ble nummer 11 i duett.
Oxydrepanus
Oxydrepanus er en slekt av billene i underfamilien graveløpere (Scaritinae) i familiegruppen løpebiller.
Utseende
Små (ca. 2,5-4 millimeter), slanke, rødbrunlige løpebiller. Hodet er forholdsvis lite, firkantet med rundet utstående fasettøyne. Pronotum er avrundet firkantet, dekkvingene nesten jevnbrede med fine punktrader.
Utbredelse
Slekten er utbredt i den neotropiske økosonen, Oxydrepanus rufus går nord til det sørøstlige USA.
Solvang kirke (Amager)
Solvang kirke ligger i Sundbyvester på Remisevej 10-12 på Amager ved København.
Kirken ble innviet i 1976, oppført etter tegninger av kirkearkitekt Holger Jensen. Den består av et kompleks av kasseformede bygninger, som også omfatter menighetssal, konfirmantstuer m.m.
I årene 1998-99 ble kirken renovert utvendig, og innvendig i 2003-05.
Alberto Oliart
Alberto Carlos Oliart Saussol (født 29. juli 1928 i Mérida i Spania, død 13. februar 2021 i Madrid) var en spansk politiker, jurist og forretningsmann.
Han var medlem av det politiske parti Unión de Centro Democrático (UCD).
Fra 1977 til 1978 var han Spanias industri- og energimninister. Fra 1979 til 1982 var Oliart folkevalgt medlem av Spanias deputertkammer. Han var landets helseminister fra 1980 til 1981, og forsvarsminister fra 1981 til 1982. Oliart satt i regjeringene Adolfo Suárez og Leopoldo Calvo-Sotelo.
Fra 2009 til 2011 var han formann for RTVE, det spanske statlige radio- og tv-selskap.
Oliart døde av covid-19 den 13. februar 2021 i Madrid, i en alder av 92 år.
Den norske sjømannskirken (London)
Den norske sjømannskirken (St. Olavs Kirke) er en sjømannskirke fra 1927 i London, England.
Byggverket er i murstein og har 110 plasser.
Historie
Etter Napoleonskrigene fulgte den norske menigheten formelt over til Londons svenske kirke, selv om noen i den norske koloni foretrakk å forbli knyttet til den nå rent danske kirken, eller sluttet seg til Church of England. Men Den Norske Sjømannsmisjon ønsket å bøte på dette, og grunnla en norsk menighet i London i 1868. Den første sjømannskirken ble bygget 1871–1872, og het Ebenezerkirken.
Havn og by utviklet seg videre og det ble etter hvert, nødvendig å tenke nytt sted for kirken. Nytt sted ble funnet, og grunnsteinen ble nedlagt av kronprins Olav i 1926. Kronprinsen var også til stede ved innvielsen av den nye sjømannskirken i 1927. Kirken ble utvidet i 1995-1996.
Tor Brostigen
Tor Brostigen (født 6. august 1957) er en norsk politiker (SV). Han var en av statssekretærene for statsminister Jens Stoltenberg.
Brostigen fullførte Forsøksgymnaset i Oslo i 1976. Fra 1978 til 1988 jobbet han som brannkonstabel i Oslo Brannvesen. Fra 1989 til folkeavstemningen om norsk EU-medlemskap var han ansatt i Nei til EU. I 2003 tok han hovedfag i statsvitenskap på en oppgave om sivil ulydighet under Alta-aksjonen. Fra 1998 til 2009 var han politisk rådgiver i SVs partiorganisasjon og (fra 2005) i SVs stortingssekretariat. I 2009 ble han utnevnt til statssekretær i Statsministerens kontor med virkning fra 1. januar 2010
Tarrafas
Tarrafas er en kommune i delstaten Ceará i nordøstregionen av Brasil.
Kapp Circoncision
Kapp Circoncision er en odde på nordvestsiden av det norske bilandet Bouvetøya i Sør-Atlanteren. Odden skiller de to kyststrekningene Esmarchkysten og Morgenstiernekysten.
Bouvetøya ble oppdaget av den franske marineoffiseren Jean-Baptiste Charles Bouvet de Lozier 1. januar 1739. Bouvet de Lozier trodde at øya var en del av Terra Australis og ga stedet navnet Cap de la Circoncision (norsk: Omskjærelsens forberg) etter kirkefesten samme dag. Senere har øya blitt navngitt etter oppdageren, mens det originale navnet har blitt gitt til den fremtredende odden på nordvestkysten.
Under den andre Norvegia-ekspedisjonen 1928–29 ble det oppført en depothytte på Kapp Circoncision, og året etter ble ytterligere en hytte oppført her av den tredje Norvegia-ekspedisjonen.
Mona Terjesen
Mona Jørgensen Terjesen (født 1982 i Haugesund) er en norsk journalist og tidligere fungerende redaktør i lokalavisen Vestavind i Sveio. Hun er tidligere kjent som programleder i TV Haugaland – hvor hun jobbet som nyhetsanker, reporter og programvert i perioden 2007-2010. Sammen med Bjørn Andre Widvey og Karen Hesseberg hadde Terjesen Frokost-TV-sending hver helg.
Fra oktober 2010 til januar 2012 var hun fungerende redaktør i Vestavind – i vikariat for Irene Jacobsen.
Sosial skulptur
Sosial skulptur er et konkret eksempel på det utvidede kunstbegrepet som den konseptuelle kunstneren og politikeren Joseph Beuys var talsmann for. Beuys skapte begrepet sosial skulptur for å illustrere ideen om kunstens mulighet til å forandre samfunnet. Som kunstverk handler sosial skulptur om menneskelig aktivitet: å strukturere og forme samfunnet eller miljøet. Den sentrale ideen om en sosial skulptør er en kunstner som skaper strukturer i samfunnet ved hjelp av språk, tanke, handling og objekt.
Det var i 1960 at Beuys formulerte sine sentrale teoretiske begreper om sosiale, kulturelle og politiske funksjoner og kunstens muligheter. Med inspirasjon fra romantiske forfattere som Novalis og Schiller ble Beuys motivert av en utopisk tro på kreativitet. Han var sikker på kunstens muligheter til å skape revolusjonære forandringer. Disse ideene ble grunnlagt i antroposofien og arbeidet til Rudolf Steiner, som Beuys var en energisk talsmann for. Beuys formulerte begrepet sosial skulptur, der samfunnet som helhet ble ansett som et stort kunstverk, der hver enkelt person kan bidra kreativt.
I videoen Willoughby SHARP, Joseph Beuys, Public Dialogues (1974/120 min) finnes en oversikt over Beuys første store offentlige diskusjon i USA, der han utdyper tre prinsipper: Frihet, demokrati og sosialisme, der hver av begrepene avhenger av de to andre for å være meningsfull.
Professor Tronstads gate
Professor Tronstads gate er oppkalt etter professor Tronstad, og kan referere til:
Charlie Cole
Charlie Cole (født 21. juni 1986) er en amerikansk roer, som spesialiserer seg i firerbåt. Han representerte landet sitt under Sommer-OL 2012 i London, der han tok bronse i firer uten styrmann.
Jiang Yuyan
Jiang Yuyan (født 1. november 1991) er en kinesisk turner som konkurrerer i apparatturn. Hun representerte Kina under Sommer-OL 2008 i Beijing, der hun ble olympisk mester i mangekamp lag.
Siv Kvernmo
Siv Eli Kvernmo (født 1955) er en norsk forsker og professor i barne- og ungdomspsykiatri ved Universitetet i Tromsø, Institutt for klinisk medisin.
Kvernmo har i sin forskning fokusert på psykisk helse i den samiske befolkningen. Hun har også vært leder for Sakkyndig etisk komité for samisk helseforskning.
I april 2022 ble hun sammen med sin forskerkollega Ørjan Olsvik valgt til å gjennomgå norske myndigheters håndtering av covid-19-pandemien.
Hun er mor til den samiske låtskriveren, journalisten og skuespilleren Lásse Kvernmo.
South Park, større, lengre og usensurert
Handling
Handlingen begynner i den lille amerikanske småbyen South Park, der hovedpersonene Stan, Kyle, Cartman og Kenny sniker seg inn på kino for å se den splitter nye helaftens Terrance and Phillip-filmen, som har tittelen Asses of Fire. Siden Terrance og Phillip, to talentløse kanadiske humorister som stort sett baserer seg på prompevitser, er guttas store helter, og filmen stort sett består av latterlig mye banning, begynner guttene også å snakke slik, og snart har farsotten spredd seg over hele skolen, noe som skaper stor bekymring i foreldrerådet, styrt av Kyles mor Sheila Broflovski.
Guttene blir sendt på rehabilitering med rådgiveren Mr. Mackey, noe som fungerer særdeles dårlig, og når Kenny så dør etter å ha forsøkt å tenne på sine egne avgasser, slik han har sett Terrance og Phillip gjøre på film, er begeret fullt for de opprørte foreldrene: noen må få skylden, og hvem bedre å skylde på enn Canada? Protestene sprer seg gjennom landet, og når amerikanske tropper pågriper Terrance og Phillip idet de er gjester på Late Night with Conan O'Brien, erklærer Canada krig mot USA (ikke minst fordi en tredel av Canadas økonomi er basert på komikerne), og en aggressiv bombing av hverandres respektive skuespillere begynner.
I mellomtiden har Kenny havnet i helvete, styrt av Satan, mørkets prins, en skikkelse som er totalt dominert av hans homofile elsker Saddam Hussein (som døde noen uker før filmen startet da han ble trampet ned av en flokk villsvin), og som også har et dypt og inderlig ønske om å få leve Der oppe. Ifølge en profeti kan det skje hvis blodet fra to kanadiere faller til jorden.
Tilbake på jorden har Sheila Broflovski blitt valgt til angrepsminister under president Bill Clinton og har satt i gang radikale tiltak – alle barn skal implanteres med den såkalte V-brikken, som fører til sterke smerter hver gang barnet forsøker å banne, alle kanadiskfødte amerikanere blir sendt i konsentrasjonsleirer, og Terrance og Phillip skal henrettes under et spektakulært show for de amerikanske troppene som snart skal begynne å innta Canada.
Stan, Kyle, Kenny og Cartman må hindre at dette skjer, og starter motstandsbevegelsen La Resistance. Ved hjelp av leiesoldaten 'The Mole' klarer de å snike seg inn på showet og redde Terrance og Phillip, men samtidig angriper kanadiske tropper, og i tumultene skyter Sheila de to komikerne. Dette er timen som Satan (og Saddam Hussein) har ventet på, og South Park blir oversvømmet av demoner. Saddam tar fort ledelsen og stiller Satan totalt i skyggen, men etter at Cartman juler ham ettertrykkelig opp ved hjelp av en feilfungerende V-brikke, får endelig Satan ut sin frustrasjon over sin kontrollerende elsker, og kaster ham ned tilbake i helvete, der han dør. Satan innser at forholdet hans med Saddam Hussein var usunt: "Han brukte så mye tid på å overbevise meg om at jeg var svak og dum at jeg begynte å tro det selv." Som takk til Kenny, som gjennom hele oppholdet sitt i helvete har forsøkt å overbevise Satan om at han burde forlate Saddam Hussein, gir Satan ham muligheten til å få oppfylt ett ønske. Kenny ønsker seg da at alt kan bli slik som det var før denne fryktelige krigen, selv om det vil bety at han må vende tilbake til helvete sammen med resten av de fortapte. For første gang i seriens historie tar han av den oransje anorakken sin og viser ansiktet til sine venner (og publikum) før han forsvinner. Alt blir som før igjen og alle som var døde, våkner til live, og som belønning for sitt oppofrende ønske, ser byens innbyggere Kenny skyte til værs som en engel, opp til himmelen.
Thlibops
Thlibops er en slekt av løpebiller som lever mer eller mindre underjordiske.
Utseende
Middelsstore, lange og smale, svartbrune løpebiller. Slekten kan særlig kjennes på at leggene (tibiae) på forbeina er svært brede og flate med lange tenner, slik at de ser hånd- eller gevirlignende ut. Hodet er nokså bredt, avrundet firkantet, med en rynkete overflate, kjevene kraftige.
Levevis
Graveløperne er rovdyr som lever mer eller mindre underjordisk, der de graver ganger.
Utbredelse
Slekten er utbredt i tropisk Afrika.
Kieran O’Malley
Kieran O'Malley (født 12. mai 1988) er en britisk volleyballspiller. Han representerte landet sitt under Sommer-OL 2012 i London, der han endte på 11.-plass med det britiske landslaget.
Deng Linlin
Deng Linlin (forenklet kinesisk: 邓琳琳; tradisjonell kinesisk: 鄧琳琳; pinyin: Dèng Línlín, født 21. april 1992 i Fuyang i provinsen Anhui i Folkerepublikken Kina) er en kinesisk turner som konkurrerer i apparatturn. Hun representerte Kina under Sommer-OL 2008 i Beijing, der hun ble olympisk mester i mangekamp lag.
Under Sommer-OL 2012 ble hun olympisk mester på bom. I mangekamp, individuell øvelse kom hun på sjetteplass. Hun var også med på det kinesiske laget som kom på fjerdeplass i mangekamp lag, kvinner.
Shang Yang
Shang Yang (kinesisk: 商鞅, født ca 390 f.Kr., død 338 f.Kr.) var en betydelig kinesisk statsmann i De stridende staters tid. Han er også kjent under navnene Wei Yang og Gongsun Yang.
Han tjenestegjorde først for staten Wei, men gikk senere over til staten Qin. Der gjennomførte han i perioden 359-350 f.Kr. samen med hertug Xiao en rekke legalistiske reformer, som forvandlet Qin fra en randstat til en mektig sentralisert stat. Forvaltningen ble sentralisert, jord og eiendom omfordelt, mål og vekt standardisert og uvirksomme aristokrater fjernet fra sine maktposisjoner. Dermet ble borgerne bragt direkte inn under statsmakten. Militærvesenet ble fremmet og angrepskrig gjort til statsplikt. Etter seieren over staten Weil ble han kansler og forordnet ungdommemns strenge oppdragelse. Men etter at herskeren døde, sørget rasende adelige for at han ble henrettet.
Assosiert stat
En assosiert stat er den mindre partner i et formelt og fritt forhold mellom et politisk territorium med en viss grad av statlige kjennetegn og en større stat.
Cookøyene og Niue er assosierte stater i fri tilknytning til New Zealand.
Thure Lindhardt
Biografi
Thure Lindhardt vokste opp i Roskilde, som barn av Mogens Lindhardt, rektor for Pastoralseminariet i København og Anne Lindhardt.
Han visste fra en tidlig alder, at han gjerne ville bli profesjonell skuespiller, så han gikk på en audition 12 år gammel, til en rolle i Bille Augusts Pelle Erobreren, som han vant. Kort tid etter fikk han også en liten rolle i familiefilmen Negerkys og labre larver. Seinere mot slutten av grunnskolen, skrev han sammen med sin, på det tidspunkt, gode venn, skuespilleren René Hansen, et barneteaterstykke basert på Michael Endes bok, Den uendelige historie, der han spilte hovedrollen.
Etter artium ved Det frie Gymnasium besluttet han seg for at utdanne seg som skuespiller på Skuespillerskolen ved Odense Teater. Han avsluttet utdannelsen i 1998 og debutert profesjonelt i Shopping and fucking på Café Teateret samme år. Han fikk sitt gjennombrudd i sin debuthovedrolle som en autistisk dreng i Her i nærheden (2000), hvor han spilte sammen med blant andre Ghita Nørby. For sin rolle ble han nominert til både en Bodil som en Robert for beste mannlige hovedrolle.
The World Today (BBC World Service)
The World Today er et britisk nyhetsprogram på radio som ble sendt på BBC World Service fra 1999 til 2012. Programmet hadde fokus på utenriksstoff og ble sent tre ganger daglig. Det hadde en times varighet.
The World Today var opprinnelig et program på fjernsynskanalen BBC World. BBC World Service overtok programnavnet for sitt radioprogram i 1999. Siden 2001 har BBC World også sendt et program med samme navn.
Tommy Gorman
'''Thomas Patrick «T. P.» Gorman''' (født 9. juni 1886 i Ottawa, død 15. mai 1961) var en canadisk sportsutøver som deltok under OL 1908 i London.
Chloé Willhelm
Chloé Willhelm (født 8. juli 1989) er en fransk synkronsvømmer. Hun representerte landet sitt under Sommer-OL 2012 i London, der hun ble nummer 10 i duett.
Tommy Gorman
Gorman ble olympisk mester i lacrosse under OL 1908 i London. Han var med på det canadiske laget som beseiret Storbritannia med 14 – 10 i finalen. Det var kun to lag med i turneringen så det ble kun spilt en kamp, finalen.
Tauá
Tauá er en kommune i delstaten Ceará i nordøstregionen av Brasil.
Pieter de Molyn
Pieter de Molyn (født 6. april 1595 i London av flamske foreldre, død 23. mars 1661 i Haarlem) var en nederlandsk kunstner.
Pieter de Molyn var påvirket av Esaias van de Velde og ble i 1616 medlem av Sint-Lucasgildet i Haarlem. Han arbeidet deretter i 1618 i Roma, men vendte seinere tilbake til Haarlem. Molyn var en av de banebrytende landskapstegnere under 1610-årene.
Han malte først og fremst nederlandske dynelandskap med kraftfulle linjer. I blant ble små genrescener plassert i landskapet.
Utenom i nederlandske gallerier, finnes verk av Molyn i de største europeiske kunstsamlingene. Ryttere utenfor et vertshus (Wien) er berømt. Flere malerier av De Molyn finnes i Sverige, blant annet på Nasjonalmuséet i Stockholm. Tre landskapsmalerier finnes på Statens Museum for Kunst i København, blant dem Fiskere ved standen. De Molyn arbeidet også som etser.
Susana Feitor
Susana Paula de Jesus Feitor (født 28. januar 1975) er en portugisisk friidrettsutøver (kappgjenger).
Feitor vant 5 km kappgang i junior-VM allerede i 1990. Som senior tok det flere år før hun oppnådde en medalje, først under EM 1998 fikk hun bronse på 10 km. Sju år senere fikk hun en ny bronsemedalje, denne gangen på 20 km under VM 2005 i Helsingfors.
Feitors personlige rekord på 20 km kappgang er fra 2001 og lyder på 1:27.55.
Tariku Bekele
Tariku Bekele (født 28. februar 1987) er en etiopisk friidrettsutøver som konkurrerer i mellomdistanseløp. Han er en yngre bror av Kenenisa Bekele.
Bekeles gjennombrudd kom i VM for ungdom i 2003 der han ble nummer to på 3000 meter. Året etter deltok han i junior-VM og ble nummer tre på 5000 meter. Han deltok også i VM 2005 i Helsingfors der han gikk til finalen på 5000 meter og kom på sjuendeplass. I 2006 ble han juniorverdensmester på 5000 meter, og samme år vant han gull på 3000 meter ved IAAF World Athletics Final. I 2007 deltok han i VM i Osaka, der han ble nummer fem på 5000 meter.
2008-sesongen innledet han med å ta gull på 3000 meter under innendørs-VM i Valencia.
Under Sommer-OL 2012 i London tok Bekele bronse på herrenes 10.000 meter.
Eikosanoid
Eikosanoid er viktige signalmolekyler som produseres i kroppen ved hjelp av omega-3 og omega-6 fettsyrene. De har en viktig biologisk effekt på ulike celletyper, f.eks. påvirker de glatt muskulatur, hemmer eller stimulerer sammenklebingen av blodplater, sammentrekker og utvider blodkar, innvirker på blodtrykket. De dannes raskt og har kort levetid. Eikosanoider er en samlebetegnelse for flere stoffer, f.eks. prostaglandiner, tromboksaner, prostasykliner og leukotriener. Utgangspunktet for eikosanoidene er enten arakidonsyre (omega-6) eller eikosapentaensyre (omega-3).
Eikosanoidene er fettløselige og lagres derfor ikke i cellen der de syntetiseres, men diffunderer ut gjennom cellemembranen etter hvert som de dannes. Eikosanoidene kan virke på de cellene der de dannes, eller de kan virke parakrint på naboceller.
Alle eikosanoider har 20 karbonatomer og navnet kommer fra det greske ordet «eikos» som betyr 20. Nobelprisen i medisin gikk i 1982 till svenskene Sune Bergström, Bengt Samuelsson og engelskmannen John Vane for deres forskning på eikosanoider, men den første eikosanoiden (prostaglandin) ble oppdaget allerede i 1936 av svensken Ulf von Euler.
Kunståret 1709
Kunståret 1709 er en oversikt over hendelser, fødte og avdøde kunstnerpersonligheter i 1709.
European Hockey League
European Hockey League var en europeisk klubbkonkurranse i ishockey som ble arrangert i perioden 1996–2000. De best plasserte lagene fra forrige sesongs mesterskap deltok. Kampene ble ofte spilt på tirsdagskvelder. Vålerenga Ishockey og Storhamar Hockey er to norske klubber som har deltatt.
Junior-VM i ishockey 1975
Junior-VM i ishockey 1975 ble arrangert i Canada og USA i 1975.
Judo under Sommer-OL 1972 – 63 kg menn
63 kg for menn i judo under Sommer-OL 1972 i München ble arrangert i september 1972 på Messegelände Theresienhöhe.
Samstemthet
Samstemthet defineres av Organisasjonen for økonomisk samarbeid og utvikling (OECD) som den systematiske promoteringen av gjensidig forsterkende politikk på tvers av departementer og underetater som skaper synergier som bidrar til å oppnå omforente målsetninger.
Fra et utviklingspersepektiv handler samstemthet om fremming av politikk på ulike områder (f.eks. handel, landbruk og miljø) som er gjensidig forsterkende og samlet innvirker positivt på utviklingslandenes utviklingsmuligheter. På engelsk heter dette "policy coherence for development." Regjeringer bør som et minimum unngå negative konsekvenser som ville ha en negativ påvirkning på utviklingsland.
Samstemthet og norsk utviklingspolitikk
Betydningen av en samstemt norsk politikk for utvikling ble drøftet av Stortingsmeldingen «Felles kamp mot fattigdom» framlagt av Kjell Magne Bondeviks andre regjering. Jens Stoltenbergs andre regjering ønsket å videreføre og konkretisere dette arbeidet og oppnevnte derfor i 2006 Utviklingsutvalget for å utrede økt samstemthet for utvikling. Utvalgets rapport «Samstemt for utvikling?» ble lagt fram i september 2008. Den gjennomgår norsk politikk med hensyn til handel, investeringer, finansiering for utvikling, klima og energi, migrasjon, kunnskap/teknologioverføring og freds-, sikkerhets- og forsvarspolitikk. Utredningen inneholder forslag til tiltak for å samstemme politikken med utviklingsmålene.
Stortingsmeldingen «Klima, konflikt og kapital» fulgte opp. Her la den norske regjeringen opp til å arbeide for at all norsk politikk blir mer utviklingsvennlig. Under behandling av meldingen ble Utenriksdepartementet bedt av Stortinget om å utarbeide en årlig rapport som viser hvor samstemt norsk politikk er med målet om å fremme utvikling i fattige land. Den aller første rapporten ble lagt fram av den norske regjeringen i oktober 2011 sammen med forslag til statsbudsjett for 2012. Erna Solbergs regjering opprettet i 2018 et saksforberedende samstemthetsforum.
Akribe forlag
Akribe AS er et spesialforlag med i hovedsak faglitteratur og elektroniske produkter rettet mot sykepleie og helse- og sosialfag. Forlaget utviklet blant annet det elektroniske prosedyreverket PPS - Praktiske Prosedyrer i Sykepleietjenesten.
Forlaget ble startet i 1999 av forlagssjef Marit Landsem Berntsen. I 2001 gikk Norsk Sykepleierforbund inn som eier og i 2004 ble forlaget etablert som aksjeselskapet Akribe AS.
I mars 2012 ble forlaget solgt til Cappelen Damm og inngikk der i Cappelen Damm Akademisk.
Marie Mornet Robin
Marie Mornet (Marie Elise (Robin) Mornet, født 4. april 1894, død 5. januar 2007) var en av Europas eldste superhundreåringer ved sin død. Hun ble født, oppvokst og bodde hele sitt liv i Frankrike.
Mornet, som var datter av Pierre og Prudence Robin, ble gift 1919 med Louis Mornet (1890–1965) og fikk med han en sønn, Pierre, som døde i 1972. Svigerdatteren døde i 2004, 81 år gammel. Marie har både barnebarn, oldebarn og flere tippoldebarn.